
Ενημερωτικό σημείωμα προγράμματος
                                από 25/08/2026 έως 28/08/2026



Σας ενημερώνουμε ότι το πρόγραμμα της ΕΡΤ2 ΣΠΟΡ συμπληρώνεται/μεταβάλλεται ως εξής:


ΤΡΙΤΗ 25/8/2026
----------------------------
14:30 THE EVOLUTION OF SPORT – Ε΄ ΚΥΚΛΟΣ (Ε) Κ8 WEBTV GR ERTflix
Σειρά ντοκιμαντέρ, παραγωγής Αυστραλίας 2024

Συναρπαστική σειρά ντοκιμαντέρ που διερευνά την εξέλιξη και τον μετασχηματισμό στον αθλητισμό, συγκρίνοντας τις πολλές διαφορετικές αλλαγές και προκλήσεις σε διάφορες εποχές, μεταξύ αθλητών και εντός αγώνων.

(Ε΄ Κύκλος) - Eπεισόδιο 3ο: «Μπάσκετ χωρίς όρια»
Ώρα να συζητήσουμε την άνοδο του μπάσκετ χωρίς θέσεις στο NBA.

-----------------------------
16:30 ΗΡΩΙΔΕΣ – Β΄ ΚΥΚΛΟΣ (Ε) Κ8 WEBTV GR ERTflix
(Heroines)
Σειρά ντοκιμαντέρ, παραγωγής Αυστραλίας 2025

Σειρά ντοκιμαντέρ που εξερευνά τον κόσμο του γυναικείου αθλητισμού και πραγματεύεται διάφορα θέματα, όπως ιστορία, εξέλιξη, εμπόδια και ανακαλύψεις.

(Β΄ Κύκλος) - Επεισόδιο 6ο: «Πολιτισμικά εμπόδια»
Δεν έχουν όλες οι γυναίκες το δικαίωμα να ασχολούνται με τον αθλητισμό, καθώς σε πολλές χώρες οι πολιτισμικές και θρησκευτικές πεποιθήσεις αποθαρρύνουν τη συμμετοχή των γυναικών... και στο Αφγανιστάν είναι απαγορευμένη.
Ωστόσο, οι νεαρές Αφγανές ποδοσφαιρίστριες έχουν αναλάβει την πρόκληση σε μια εμπνευσμένη ιστορία.

17:00 VOLLEY - ΕΥΡΩΠΑΪΚΟ ΠΡΩΤΑΘΛΗΜΑ ΓΥΝΑΙΚΩΝ - ΜΠΡΝΟ 2026  | ΕΛΛΑΔΑ - ΑΥΣΤΡΙΑ (Ζ) WEBTV GR ERTflix

19:00 ΟΙ ΕΠΑΝΑΣΤΑΤΕΣ ΤΟΥ ΠΟΔΟΣΦΑΙΡΟΥ (Ε) Κ8 WEBTV GR ERTflix
(Les Rebelles du Foot / Football Rebels)
Σειρά ντοκιμαντέρ, παραγωγής Γαλλίας (Arte) 2014

Όταν το ποδόσφαιρο γίνεται πράξη κοινωνικής συνείδησης!
Μακριά από τη λάμψη και τη χρυσόσκονη του θεάματος, ο Ερίκ Καντονά αφηγείται την ιστορία ποδοσφαιριστών που τόλμησαν να αντισταθούν. Που κάποια στιγμή, είπαν «όχι».

Σε μια εποχή όπου η εμπορευματοποίηση του ποδοσφαίρου μοιάζει να αλλοιώνει τη σχέση μας με τον αθλητισμό, ο αδάμαστος Ερίκ Καντονά επιχειρεί να αφυπνίσει συνειδήσεις μέσα από τις διαδρομές παικτών που στάθηκαν απέναντι στην εξουσία και μετατράπηκαν σε σύμβολα αντίστασης — πέρα και πάνω από τις αθλητικές τους επιδόσεις.

Μια ντοκιμαντερίστικη σειρά–μανιφέστο που επικυρώνει εκ νέου τις αξίες του αθλητισμού μέσα στην κοινωνία, μέσα από πέντε ιστορίες που έχουν ιδιαίτερη σημασία για τον Ερίκ Καντονά.


Eπεισόδιο 8o: «Χάνι Ταλτζίε: Η πρώτη αρχηγός της εθνικής ομάδας ποδοσφαίρου γυναικών της Παλαιστίνης»
Η πρώην αρχηγός της εθνικής ομάδας ποδοσφαίρου γυναικών της Παλαιστίνης, που αγωνίστηκε εναντίον των προκαταλήψεων όλη της τη ζωή, σήμερα προωθεί την ισότητα μέσω του αθλητισμού, για αγόρια και κορίτσια.
Αν ρωτήσετε τους Παλαιστινίους να σας πουν το όνομα του αρχηγού της εθνικής ομάδας ποδοσφαίρου ανδρών, κάποιοι ίσως δυσκολευτούν. Όμως, έτσι και ακούσουν το όνομα «Χάνι Ταλτζίε», όλοι ξέρουν για ποια πρόκειται.
Η Ταλτζίε γεννήθηκε στη Βηθλεέμ και μεγάλωσε στα κατεχόμενα παλαιστινιακά εδάφη. Αρχικά έγινε γνωστή ως συνιδρύτρια και πρώτη αρχηγός της εθνικής ομάδας ποδοσφαίρου γυναικών της Παλαιστίνης. Για να πετύχει τον στόχο αυτό, έπρεπε να υπερνικήσει προκαταλήψεις και να ξεπεράσει κοινωνικά και πολιτικά εμπόδια. Έγινε πρότυπο για γυναίκες και κορίτσια στη Μέση Ανατολή και όχι μόνο. Ωστόσο, η αγωνιστική της καριέρα τερματίστηκε λόγω σειράς τραυματισμών.
Στο επεισόδιο αυτό παρακολουθούμε τις προσπάθειες της Ταλτζίε να επηρεάσει την επόμενη γενιά αγοριών και κοριτσιών, καθώς εξακολουθεί να αποτελεί ισχυρή φωνή για την ενδυνάμωση και την ισότητα μέσω του αθλητισμού.
Eπεισόδιο 9o: «Λουκαρέλι»

Ο Λουκαρέλι είναι αυτοαποκαλούμενος κομμουνιστής και τρελός για τον σύλλογό του, τη Λιβόρνο. Είναι, επίσης, κατά του Μπερλουσκόνι και εχθρός των ποδοσφαιρικών περιουσιών. Είχε μια πολυτάραχη καριέρα.
Το ταλέντο του και η απόδοσή του ως επιθετικός τού επέτρεψαν να επιβιώσει σε ένα περιβάλλον στο οποίο ήταν περιτριγυρισμένος από αμέτρητους εχθρούς. Στο τέλος της ποδοσφαιρικής του καριέρας, αποφάσισε να εκδώσει μια πολιτική εφημερίδα στη γενέτειρά του. Ο Κριστιάνο Λουκαρέλι ήταν ένα σπάνιο είδος παίκτη στο ιταλικό ποδόσφαιρο

20:00 ΞΕΝΟ ΝΤΟΚΙΜΑΝΤΕΡ: ΛΟΛΟ (Ε) Κ8 WEBTV GR ERTflix
(Lolo)
Ντοκιμαντέρ, παραγωγής ΗΠΑ 2012

Μία από τις πιο κυρίαρχες αθλήτριες στην ιστορία του γυναικείου στίβου στο Πανεπιστήμιο της Λουιζιάνα, η Λόρι «Λόλο» Τζόουνς ξεπέρασε τη φτώχεια και την αστεγία για να διακριθεί στον στίβο ως Ολυμπιονίκης και Παγκόσμια Πρωταθλήτρια.

Σκηνοθεσία: Ρόρι Καρπφ

21:00 ΞΕΝΟ ΝΤΟΚΙΜΑΝΤΕΡ: THE FIFA FAMILY - A LOVE STORY (E) Κ8 WEBTV GR
Ντοκιμαντέρ, παραγωγής Δανίας 2017
Με έναν συνδυασμό ρομαντικής κωμωδίας και ερευνητικής δημοσιογραφίας, αυτό το ντοκιμαντέρ αποκαλύπτει πώς κατάφερε το Κατάρ να διοργανώσει το Παγκόσμιο Κύπελλο Ποδοσφαίρου 2022 και πώς αυτό οδήγησε στην κατάρρευση της FIFA.
Μια ιστορία με αγάπη και διαλυμένες σχέσεις, φακέλους γεμάτους μετρητά και ύποπτες μεταφορές χρημάτων, «θαμμένες» έρευνες και γεωπολιτικές εμπορικές συμφωνίες.
Και όλα να διαδραματίζονται σε ποδοσφαιρικά γήπεδα σε όλο τον κόσμο, ενώ όλοι εμείς παρακολουθούμε τους αγώνες.
Σκηνοθεσία: Νιλς Μπόρχερτ Χολμ (Niels Borchert Holm)
22:00 Η ΖΩΗ ΚΑΙ ΟΙ ΔΙΚΕΣ ΤΟΥ ΟΣΚΑΡ ΠΙΣΤΟΡΙΟΥΣ - (Α΄ ΤΗΛΕΟΠΤΙΚΗ ΜΕΤΑΔΟΣΗ) Κ12 WEBTV GR ERTflix   
(The Life and Trials of Oscar Pistorius)
Βιογραφική σειρά ντοκιμαντέρ, παραγωγής ΗΠΑ 2020

Η ιστορία του Νοτιοαφρικανού αθλητή-σούπερ σταρ Όσκαρ Πιστόριους αρχίζει το 1986 στο Γιοχάνεσμπουργκ, καθώς το βάναυσο καθεστώς του απαρτχάιντ καταρέει.
Με διπλό ακρωτηριασμό κάτω από το γόνατο σε ηλικία έντεκα μηνών, ο νεαρός Όσκαρ ξεπερνά κάθε πιθανότητα για να υποβληθεί σε μια αξιοσημείωτη μεταμόρφωση — ανεβαίνοντας παράλληλα με τις προσδοκίες της χώρας του — πετυχαίνοντας παγκόσμια φήμη ως ο πρώτος Παραολυμπιονίκης δρομέας ταχύτητας στους Ολυμπιακούς Αγώνες του 2012.

Μόλις έναν χρόνο αργότερα, μια στιγμή παραφροσύνης φέρνει μια θεαματική πτώση. Ο πρώην εθνικός ήρωας γίνεται ένας από τους πιο διαβόητους καταδικασμένους δολοφόνους στον κόσμο κατά τη διάρκεια μιας συναισθηματικής και έντονης δίκης που διαρκεί επτά μήνες και καθηλώνει τα εκατοντάδες εκατομμύρια των ανθρώπων που την παρακολουθούν σε όλο τον πλανήτη.

Πρόκειται για ένα ντοκιμαντέρ για έναν άνθρωπο του οποίου η πορεία φαινόταν να αναδεικνύει το έθνος του στα καλύτερά του, αλλά που αποδείχθηκε, όπως φάνηκε, ότι αντιπροσώπευε τη Νότια Αφρική στα χειρότερά της.

Η ιστορία του Όσκαρ Πιστόριους είναι μια σύγχρονη παγκόσμια ιστορία που θα μπορούσε εύκολα να έχει γραφτεί από τον Σαίξπηρ — ένας αγώνας ενάντια στις αντιξοότητες, μια επική άνοδος, ο απόλυτος θρίαμβος — και μετά η τραγική πτώση.

Σκηνοθεσία: Ντάνιελ Γκόρντον

Eπεισόδιο 2ο
-------------------------------

TETAΡΤΗ 26/8/2026
---------------------------
16:30 ΗΡΩΙΔΕΣ – Β΄ ΚΥΚΛΟΣ (Ε) Κ8 WEBTV GR ERTflix
(Heroines)
Σειρά ντοκιμαντέρ, παραγωγής Αυστραλίας 2025

Σειρά ντοκιμαντέρ που εξερευνά τον κόσμο του γυναικείου αθλητισμού και πραγματεύεται διάφορα θέματα, όπως ιστορία, εξέλιξη, εμπόδια και ανακαλύψεις.

(Β΄ Κύκλος) - Επεισόδιο 8ο: «Εικόνα σώματος»
Ποιο είναι το σωστό σχήμα και μέγεθος σώματος για τις αθλήτριες του σήμερα; Τα στερεότυπα και οι κοινωνικές νόρμες υποδηλώνουν ένα πράγμα... αλλά οι αθλήτριες αντεπιτίθενται για να ξαναγράψουν το αφήγημα γύρω από τα τωρινά ιδανικά και τις κατάλληλες στολές στον αθλητισμό.

17:00 ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ | ΑΜΣΤΕΡΝΤΑΜ 2026 (Ζ) WEBTV GR ERTflix
Τελικοί - 3η Ημέρα Απόγευμα 

18:00 ΤΗΕ EVOLUTION OF SPORT – Γ΄ ΚΥΚΛΟΣ (Ε) Κ8 WEBTV GR ERTflix
Σειρά ντοκιμαντέρ, παραγωγής Αυστραλίας 2025

Συναρπαστική σειρά ντοκιμαντέρ που διερευνά την εξέλιξη και τον μετασχηματισμό στον αθλητισμό, συγκρίνοντας τις πολλές διαφορετικές αλλαγές και προκλήσεις σε διάφορες εποχές, μεταξύ αθλητών και εντός αγώνων.

(Γ΄ Κύκλος) - Eπεισόδιο 8ο: «Η εξέλιξη του κανό»
Σε ήρεμα νερά ή σε ορμητικά ρεύματα, το άθλημα του κανό συνεχίζει να εξελίσσεται.

18:30 FOOTBALL NATION (Ε)


19:00 ΣΤΟ ΜΥΑΛΟ ΤΩΝ ΑΘΛΗΤΩΝ - Α' ΤΗΛΕΟΠΤΙΚΗ ΜΕΤΑΔΟΣΗ Κ8 WEBTV GR ERTflix (Αλλαγή ντοκιμαντέρ) 
(Inside Champions Mind)

Mαζί με κορυφαίους αθλητές, προπονητές νοητικής προετοιμασίας, ερευνητές και επιστήμονες, θα διεισδύσουμε στο μυαλό των πρωταθλητών.

Τι χαρακτηρίζει τη νοοτροπία ενός αθλητή; Πώς λειτουργεί όταν βρίσκεται υπό πίεση; Ποιες είναι οι νέες μέθοδοι που ενισχύουν την ψυχική ανθεκτικότητα και προσφέρουν το ανταγωνιστικό πλεονέκτημα που οδηγεί στην κορυφή;

Μέσα από τις σημαντικότερες αθλητικές ιστορίες από τη δεκαετία του 1980 έως σήμερα, το ντοκιμαντέρ εξερευνά την εξέλιξη της νοητικής προετοιμασίας στον υψηλό αθλητισμό. Υπό το πρίσμα της ψυχολογίας και των νευροεπιστημών, αποκαλύπτει πώς η πνευματική και ψυχική προετοιμασία έχει εξελιχθεί σε εξίσου καθοριστικό παράγοντα με τη σωματική προπόνηση.

Ακολουθώντας αθλητές και προπονητές νοητικής προετοιμασίας στις προπονήσεις, στους αγωνιστικούς χώρους και στην ψυχολογική τους προετοιμασία τις ημέρες που προηγούνται των Ολυμπιακών Αγώνων, ανακαλύπτουμε τις τεχνικές, τις πρακτικές και τις καινοτόμες μεθόδους που διαμορφώνουν τους πρωταθλητές από μέσα προς τα έξω.

20:00 VOLLEY | ΕΥΡΩΠΑΪΚΟ ΠΡΩΤΑΘΛΗΜΑ ΓΥΝΑΙΚΩΝ - ΜΠΡΝΟ 2026 | ΣΕΡΒΙΑ – ΕΛΛΑΔΑ (Ζ) WEBTV GR ERTflix
-----------------------------

ΠΕΜΠΤΗ 27/8/2026
---------------------------
16:30 ΗΡΩΙΔΕΣ – Β΄ ΚΥΚΛΟΣ (Ε) Κ8 WEBTV GR ERTflix
(Heroines)
Σειρά ντοκιμαντέρ, παραγωγής Αυστραλίας 2025

Σειρά ντοκιμαντέρ που εξερευνά τον κόσμο του γυναικείου αθλητισμού και πραγματεύεται διάφορα θέματα, όπως ιστορία, εξέλιξη, εμπόδια και ανακαλύψεις.

(Β΄ Κύκλος) - Επεισόδιο 9ο: «Η επιρροή των μέσων ενημέρωσης»
Η προβολή μέσω των μέσων Ενημέρωσης είναι μία από τις μεγαλύτερες προκλήσεις για τον γυναικείο αθλητισμό.
Τα μέσα ενημέρωσης έχουν τη δύναμη να επιλέγουν ποιες ιστορίες θα παρουσιάσουν, διαμορφώνοντας έτσι την κοινή γνώμη και επηρεάζοντας την αξία των γυναικών αθλητριών στην κοινωνία.

17:00 ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ | ΑΜΣΤΕΡΝΤΑΜ 2026 (Ζ) WEBTV GR ERTflix
Τελικοί - 4η Ημέρα Απόγευμα 

18:00 ΤΗΕ EVOLUTION OF SPORT – Γ΄ ΚΥΚΛΟΣ (Ε) Κ8 WEBTV GR ERTflix
Σειρά ντοκιμαντέρ, παραγωγής Αυστραλίας 2025

Συναρπαστική σειρά ντοκιμαντέρ που διερευνά την εξέλιξη και τον μετασχηματισμό στον αθλητισμό, συγκρίνοντας τις πολλές διαφορετικές αλλαγές και προκλήσεις σε διάφορες εποχές, μεταξύ αθλητών και εντός αγώνων.

(Γ΄ Κύκλος) - Eπεισόδιο 2ο: «Η μεταβαλλόμενη δυναμική της κολύμβησης»
Η κολύμβηση δεν είναι μόνο αναπνοή και τεχνική κολύμβησης. Τώρα, στοιχεία όπως η ποιότητα του νερού και τα μαγιό είναι πρωταρχικής σημασίας στην εξέλιξη του αθλήματος.

18:30 FOOTBALL NATION (Ε)






19:00 ΜΑΡΙΟΝ ΤΖΟΟΥΝΣ: ΠΑΤΗΣΤΕ ΠΑΥΣΗ - Α' ΤΗΛΕΟΠΤΙΚΗ ΜΕΤΑΔΟΣΗ Κ8 WEBTV GR ERTflix
(Marion Jones: Press Pause)  
Βιογραφικό ντοκιμαντέρ, παραγωγής ΗΠΑ 2010

Η Μάριον Τζόουνς καθήλωσε τον κόσμο στους Θερινούς Ολυμπιακούς Αγώνες του 2000, κατακτώντας τρία χρυσά και δύο χάλκινα μετάλλια. Ωστόσο, η σπουδαία της εμφάνιση σύντομα αμαυρώθηκε.
Ο υποψήφιος για Όσκαρ σκηνοθέτης Τζον Σίνγκλετον παρακολουθεί την εξέλιξη της Μάριον Τζόουνς, καθώς εκείνη αναλογίζεται το παρελθόν και προσπαθεί να βρει μια νέα πορεία προς το μέλλον.
20:00 ΝΤΟΚΙΜΑΝΤΕΡ

21:00 ΣΤΙΒΟΣ - DIAMOND LEAGUE | ΖΥΡΙΧΗ 2026  (Z) WEBTV GR ERTflix

23:00 ΞΕΝΟ ΝΤΟΚΙΜΑΝΤΕΡ: ΨΕΥΔΩΣ ΘΕΤΙΚΟ (Ε) Κ12 WEBTV GR ERTflix
(False Positive) 
Ντοκιμαντέρ, παραγωγής ΗΠΑ 2024
Ο Μπους Ρέινολντς ήταν ο κάτοχος του παγκόσμιου ρεκόρ στα 400 μέτρα, όταν τιμωρήθηκε το 1990 για χρήση στεροειδών.
Έτσι ξεκίνησε ένας μπερδεμένος και αμφιλεγόμενος αγώνας για να καθαρίσει το όνομά του ενάντια σε ένα σύστημα διεφθαρμένο και άδικο, ένας αγώνας που έκτοτε καθορίζει την ιστορία του Ρέινολντς.

-----------------------------
ΝΥΧΤΕΡΙΝΕΣ ΕΠΑΝΑΛΗΨΕΙΣ
-------------------------------------
01:00 VOLLEY | ΕΥΡΩΠΑΪΚΟ ΠΡΩΤΑΘΛΗΜΑ ΓΥΝΑΙΚΩΝ - ΜΠΡΝΟ 2026 | ΕΛΛΑΔΑ - ΑΥΣΤΡΙΑ (Ε)

03:00 ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ - ΑΜΣΤΕΡΝΤΑΜ 2026 | ΤΕΛΙΚΟΙ - 3η Ημέρα πρωί (Ε)

05:15 ΣΠΟΡ ΙΣΤΟΡΙΕΣ (Ε) ημέρας 

06:00 ΤΟ ΣΚΕΪΤΜΠΟΡΝΤ ΣΤΟΝ ΚΟΣΜΟ (Ε) ημέρας 

ΠΑΡΑΣΚΕΥΗ 28/8/2026
---------------------------

16:30 ΗΡΩΙΔΕΣ – Α΄ ΚΥΚΛΟΣ (Ε) Κ8 WEBTV GR ERTflix
(Heroines)
Σειρά ντοκιμαντέρ, παραγωγής Αυστραλίας 2025

Σειρά ντοκιμαντέρ που εξερευνά τον κόσμο του γυναικείου αθλητισμού και πραγματεύεται διάφορα θέματα, όπως ιστορία, εξέλιξη, εμπόδια και ανακαλύψεις.

(Α΄ Κύκλος) - Επεισόδιο 2ο: «Μητρότητα»
Εξερευνώντας τις προκλήσεις και τους θριάμβους των αθλητριών που ισορροπούν τη μητρότητα και την καριέρα τους.

17:00 ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ | ΑΜΣΤΕΡΝΤΑΜ 2026  (Z) WEBTV GR ERTflix
Τελικοί - 5η Ημέρα απόγευμα

18:30 FOOTBALL NATION (E)
19:00  BASKET - Β΄ ΠΡΟΚΡΙΜΑΤΙΚΗ ΦΑΣΗ ΠΑΓΚΟΣΜΙΟΥ ΚΥΠΕΛΛΟΥ 2027 (Z) WEBTV GR ERTflix
Ουκρανία – Ελλάδα
Απευθείας μετάδοση από τη Ρίγα της Λετονίας

21:00 ΞΕΝΟ ΝΤΟΚΙΜΑΝΤΕΡ: ΤΟ ΠΑΙΧΝΙΔΙ ΤΩΝ ΜΥΣΤΙΚΩΝ (Ε) Κ8 WEBTV GR ERTflix
(A Game of Secrets) 
Ντοκιμαντέρ, παραγωγής Δανίας 2022
Ένας νέος άντρας «χακάρει» την παγκόσμια βιομηχανία του ποδοσφαίρου και αποκαλύπτει τους πιο σκοτεινούς παράγοντές της. Γίνεται στόχος παντοδύναμων ατζέντηδων και των ολιγαρχών που βρίσκονται πίσω από αυτούς.
Ο εγκέφαλος πίσω από τα Football Leaks δικάζεται για παράνομη πρόσβαση σε χιλιάδες απόρρητα έγγραφα και βρίσκεται αντιμέτωπος με ποινή κάθειρξης τριάντα ετών.
Μέσα από τη δίκη του Ρούι Πίντο και τις συγκλονιστικές αποκαλύψεις, πέφτει φως στις σκοτεινές δυνάμεις που ελέγχουν ένα άθλημα, το οποίο μετατράπηκε σε βιομηχανία αξίας δισεκατομμυρίων δολαρίων.
Σκηνοθεσία: Νιλς Μπόρχερτ Χολμ

22:00 Η ΖΩΗ ΚΑΙ ΟΙ ΔΙΚΕΣ ΤΟΥ ΟΣΚΑΡ ΠΙΣΤΟΡΙΟΥΣ - Επεισόδιο 4ο 

